Amaiur Macias Aranbarri

Amaiur Macias Aranbarri (Bilbo, Bizkaia, 1994) diziplina anitzeko artista da, euskal aktorea, sortzailea eta ekoizle laguntzailea.

 Bizitza 
Filosofian graduatua EHUn. Txikitatik antzerkian trebatutako euskal aktorea da. Bere jarduna antzerkiaren, zinemaren eta arte eszenikoen artean kokatzen da, beti gorputzaren eta sormenaren inguruko ikerketak ardatz hartuta. Bilbon, Marseillan eta Bartzelonan trebatu da, eta hainbat irakaslerekin ikasi du. 

Interpretazioaz gain, kantu eta piano ikasketak egin ditu Bilboko Kontserbatorioan eta 16 urte zituenetik da flamenkoan trebatua. Euskara eta gaztelaniaz gain, frantsesa, portugesa eta ingelesa hitz egiten du. Interpretatzeko orduan doinu kubatar, andaluziar, euskaldun, argentinar zein galiziarra emateko gai da.

Besteak beste, emanaldi-formazioa hobetzekoikastaro hauexetan hartu du parte: 2018an Antzerki Laborategia Jessica Walkerrekin, 2021ean Interpretazio eta eszenaratze ikastaroa Melina Pereirarekin, 2022an, Intentsiboa Suzuki eta Viewpoints TeatroLAB, Kamara aurreko interpretazioa eta Alejandro Catalánekin sorkuntza mintegia Madrilen, 2023an Body Weather ikastaroa Olatz de Andresekin, eta Bufoiaren bidea ikastaroa Haizea Águilarekin eta Interpretazio ikastaroa Urko Larrazabalekin, 2024an Mamuen Eskola (performancea eta idazketa) Alberto Cortés-ekin, eta Dantza Intentsiboa María Cabeza de Vacarekin.

 Lan ibilbidea 
Sortzaile gisa, antzerki fisikoaren eta performancearen arteko hizkuntza interesatzen zaio. Antzerkian, Lanza Teatro eta Panta Rhei konpainiekin egin du lan, besteak beste, mikroantzerkiko eta antzerki-performanceko proiektuetan.

2022an bere konpainia propioa sortu zuen, eta ordutik hainbat lan eszeniko, bisual eta zinema-proiektu garatu ditu. Kafuné Kolektiboa antzerki-konpainia sortu zuen Raira Rosenkjar-ekin batera, eta dramaturgia-, ekoizpen- eta interpretazio-lanak egiten hasi zen. Lanen artean nabarmentzen da Nire irudia zure haragian diziplina arteko antzezlanaren birak harrera ona izan zuen ikus-entzuleengan; horrekin batera, bere hurrengo antzezlanaren idazketa-prozesua egin zuen, non kabaret eta antzerki generoak uztartu ziren. Dokumentu horrek Eusko Jaurlaritzaren laguntza jaso zuen antzerki-testuak sortzeko.

2024an, berriz ere nazioarteko gonbidatua izan zen Le Fessetivalen (Geneva), zinema performanceko pieza bat hainbat artistarekin lankidetzan aritzeko. Suitzara egindako bisita horretan bertan, dantza, boxeoa eta musika esperimentala uztartzen zituen Boxing Noise pieza eszenikoan parte hartzera gonbidatu zuten.

2025ko ekainaren 6an Organorik gabeko gorputz baten orroak performancea estreinatu zuen Bilboko Fundicion aretoan. Lan horrek sexualitatea ulertzeko modu estereotipatuak ditu ardatz, neurriz gaindi erakutsitako eta ikusteko diseinatutako sexualitate bat. Etenik gabe errepikatzen den koreografia bat.

2025ean, Olfa Sendesnirekin batera, El color de mi voz ipuin kontalarien ikuskizuna aurkeztu zuen.

2025ean bere sormen-proiektu propioak eta nazioarteko kolaborazioak uztartzen dihardu. 

 Lanak 
Besteak beste, lan hauexetan hartu du parte:

 2024: La sombra del Ombú. Film luzea. Zuzendaritza: Patxi Biskert
 2024: Anekumen. Film luzea. Zuzendaritza: Irati Gorostidi
 2023: Genesis. Film laburra. Zuzendaritza: Fabio Uda
 2023: Nire irudia zure haragian. Antzezlana. Zuzendaritza: Raira Rosenkjar eta Amaiur Macias
 2022: Prozesu irekietan. Film laburra Zuzendaritza: Alejandro Catalan
 2022: Naturaren sekretua. CIA Pantha Rei antzezlana
 2018: Con los manos abiertoas. Antzezlana. CIA Lanza Teatro
 2012: Barrura begiratzeko lehioak Film luzea . Zuzendaritza:  Hainbat

 Erreferentziak 

 Kanpo estekak 

Kategoria:Bilbotarrak
Kategoria:Emakume artistak
Kategoria:Euskal Herriko artistak
Kategoria:Bizkaiko aktoreak
Kategoria:Euskal Herriko emakume aktoreak
Kategoria:Emakume sortzaileak